./data/stoa0040/stoa011/stoa0040.stoa011.perseus-lat2.xml
Augustine, Saint
Ex his enim quae dicimus, apparebit utrum coacti in falsitate remaneant, an volentes teneant veritatem  Si enim haec non intellegunt, qua temeritate traduxisti non intellegentes? Si autem intellegunt, ambos, ut dixi, audiant et quod voluerint, faciant  Si quae etiam plebes ad nos transierunt, quas putas a dominis coactas, hoc et ibi fiat; ambos nos audiant et eligant quod placuerit  Si autem non vis hoc fieri, cui non appareat non vos de veritate praesumere? Sedcavenda est ira dei et hic et in futuro saeculo  Adiuro te per Christum, ut ad ista respondeas